Exqrch/javanese-Komodo-pixelgpt huggingface dataset:
Kanthi makaten, versi punika gadhah pamanggih bilih Mpu Sindok minangka anggota Wangsa Syailendra ingkang agama Hindhu Siwa, saha ingkang mindahaken pura Karajan Medang ing Jawa Timur
Silsilah Wangsa Isana kapanggihaken ing prasasti Pucangan taun 1041 kanthi nama Airlangga, sawijining raja ingkang ngaku keturunan Mpu Sindok
Prasasti punika ingkang maringi pamanggih babagan medalipun sawijining dinasti énggal minangka kalajenganipun saking Wangsa Sanjaya
Cikal bakal Wangsa Isana tamtu kémawon, Mpu Sindok utawi Maharaja Isana
Piyambakipun gadhah putri ingkang nama Sri Isyanatunggawijaya ingkang palakrama kaliyan pangeran Baliingkang nama Sri Lokapala
Saking palakrama punika patutan Makutawangsawardhana, ingkang salajengipun gadhah putri ingkang nama Mahendradatta, inggih punika ibu saking Airlangga
Rama saking Airlangga inggih punika Udayana Warmadewa raja Bali
Wonten ing prasasti, nama Mahendradatta utawi Gunapriya Dharmapatni dipunsebut langkung rumiyin tinimbang garwanipun
Bab punika nedahaken bilih kedudukan Mahendradatta langkung inggil tinimbang Udayana
Mbok manawi nalika iku Bali minangka nagara andhahanipun Jawa
Penaklukan Bali dipunprakirakaken kadadosan nalika jaman pamaréntahan Dyah Balitung (antawis taun 890–900–an) Prasasti Pucangan ugi nyebataken sawijining raja ingkang nama Dharmawangsa Teguh, mertua saha kerabat Airlangga
Para sejarawan langkung sarujuk bilih Dharmawangsa inggih punika putra Makutawangsawardhana.
Pamanggih punika katambahan déning prasasti Sirah Keting ingkng nyebataken Dharmawangsa kanthi nama Sri Maharaja Isyana Dharmawangsa
Kanthi makaten, Dharmawangsa saged kapesthikaken minangka keturunan Mpu Sindok, éwadéné prasasti Pucangan boten nyebataken kanthi pesthi.
Airlangga Airlangga (ꦍꦭ꧀ꦭꦂꦔ꧀ꦒ) (Bali, 990-Belahan, 1049) utawi asring dipunserat Erlangga, inggih punika pendiri Karajan Kahuripan, ingkang jumeneng nata antawis taun 1009-1042 kanthi gelar abhiséka "Sri Maharaja Rakai Halu Sri Dharmawangsa Airlangga Anantawikramottunggadewa"
Miangkasawijining raja, piyambakipun mamaréntahaken mpu Kanwa saperlu ngéwahi Kakawin Arjunawiwaha ingkang nedahaken kasuksesanipun wonten ing paprangan
Wonten ing pungkasaning masa pamarentahanipun, karajanipun lajeng kapérang dados Karajan Kadiri saha Karajan Janggala kanggé kekalih putranipun
Nama Airlangga dumugi sapunika taksih kawéntar wonten ing cariyos rakyat, saha asring dipunabadikaken wonten ing manéka papan ing Indonésia
Nama Airlangga ateges "tirta ingkang malumpat"
Piyambakipun mijil nalika taun 990
Bapakipun gadhah nama Udayana, raja Karajan Bedahulu saking Wangsa Warmadewa
Déné Ibunipun inggih punika mahendradatta, satunggaling putri Wangsa Isyana saking Karajan Medang
Nalika punika Karajan Medang dados satunggaling karajan ingkang ageng, kabukti ngawontenaken panaklukan ing Bali, yasa koloni ing Kalimantan Barat, sarta ngawontenaken serangan tumrap Karajan Sriwijaya
Airlangga gadhah rayi kalih, inggih punika Marakata (dados raja ing Bali sabibar bapakipun séda) saha Anak wungsu (minggah tahta sabibaripun Marakata
Wonten manéka prasasti ingkang dipundamel, Airlangga minangkani bilih piyambakipun saking keturunan Mpu Sindok saking Wangsa Isyana saking karajan Medang Mataram wonten ing Jawa Tengah
Airlangga palakrama kaliyan putrinipun Dharmawangsa Teguh ing watan, kutha krajan Karajan Medang (sapunika antawis Maospati, Magetan, Jawa Timur)
Nalika pista palakrama, dumadakan Watan kaserang déning Raja Wurawari ingkang asalipun saking Lwaram (sapunika désa Ngloram, Cepu,Blora), ingkang minangka sekuthu saking Karajan Sriwijaya
Kadadosan mau kacathet wonten ing prasasti Pucangan (utawi Calcutta Stone)
Pamaosan Kern tumrap prasasti mau, ingkang ugi dipunkiataken déning de Casparis, nedahaken bilih panyerangan mau kadadosan nalika taun 928 Saka, utawi antawis 1006/7
Wonten ing panyerangan mau, Dharmawangsa Teguh séda, déné Airlangga lolos tumuju ing alas pagunungan (wanagiri) sareng pembantunipun ingkang nama Mpu Narotama
Nalika punika yuswa piyambakipun taksih 16 taun, saha miwiti gesang minangka pertapa
Salah satunggaling bukti petilasan Airlangga nalika ing wekdal punika saged dipuntingali ing Sendang Made, Kudu, Jombang, Jawa Timur
Sesampunipun tigang taun ing alas, Airlangga dipunrawuhi utusan rakyat ingkang nuwun supados piyambakipun yasa malih Karajan Medang
Ngengeti kutha Watan sampun risak, Airlangga yasa kutha krajan énggal kanthi nama “Watan Mas” ing caket Gunung Penanggungan
Nalika Airlangga minggah tahta taun 1009, wewengkon karajanipun naming nglingkupi laladan Sidoarjo kaliyan Pasuruan kemawon, amargi sabibaripun Dharmawangsa Teguh séda, kathah laladan bawahan ingkang bébas
Nalika taun 1023, Karajan Sriwijaya ingkang minangka mungsuh ageng Wangsa Isyana dipunawonaken Rajendra Coladewa raja Colamandala saking India
Hal punika ndamel Airlangga langkung bébas nyiapaken wadyabala saperlu nguwaosi Pulo Jawa.
Taman Wisata Mekarsari Taman Wisata Mekarsari punika salah satunggaling pusat kanggé nglestantunaken keanékaragaman hayati woh-wohan tropika paling ageng sadonya
Mliginipun kanggé jinis woh-wohan unggulan ingkang dipunkempalaken saking sadaya tlatah wonten Indonesia, kejawi punika papan punika ugi kaginakaken kanggé papan panaliten budidaya (agronomi), "pemuliaan" utawi "breeding" saha damel bibit unggul kanthi jumlah kathah lajeng samangké dipunsebaraken dhateng para wong tani lan masarakat umum
Taman Wisata Mekarsari punika mapan wonten ing Kacamatan Cileungsi, Kabupatèn Bogor, Jawa Barat
Kanggé tindak dhateng papan punika saged kajamah kanthi transportasi umum saking Jakarta, Bogor, ugi Bekasi jurusan ingakng pinuju dhateng Jonggol
Taman Wisata Mekarsari punika wiyaripun 264 hektar ingkang dipunjangkepi kaliyan papan pariwisata kanggé wisatawan nusantara ugi wisatawan mancanagara
Wisata wonten ing tengah-tengahing taman buah dipundukung kaliyan kathah wahana ingkang langkung ngraketaken para rawuh dhateng alam
Wahana punika kados ingkang mau wonten ing ngandhap punika: Taman Wisata ingkang dipun-kelola déning PT
Mekar Unggul Sari punika nawèkaken kathah program ingkang menarik kanthi fasilitas ingkang jangkep
Ing Taman wisata punika wonten manéka warni jinis atraksi wisata
Kunjungan dhateng Taman Wisata Mekarsari punika saged dipunwiwiti kanthi nitih kereta wisata kanggé mirsani manéka kolèksi tuwuhan ingkang wonten
Nalika muter-muter aréa mau saged mirsani objek-objek kados ta aréal kanggé pembibitan, persemaian, aréal griya plastik, wahana kanggé "outbond", kebon janganan, kolam pemancingan, tabulampot ("tanaman buah dalam pot"), kebon wisata melon, kebon salak, rambutan, jeruk, nangka, blimbing, lan taksih kathah malih
Nalika liwat ing kebon wisata melon saged mirsani tuwuhan melon ingkang wonten ing griya plastik
Jinis melon ingkang wonten ing mriku punika manéka warni kados ta melon "golden light", melon "jade flower", melon "glamour", melon "golden langkawi", lan melon "renong"
Nalika badhé ngaso saged wonten ing grojogan
Taman Wisata Mekarsari sapunika sampun gadhah koleksi tuwuhan saking manéka warni jinis spesiès
Kajawi woh-wohan ingkang dipuntandur kados aslinipun, wonten ugi woh-wohan ingkang kalebet asiling kreasi piyambak saking Laboratorium Mekarsari
Wonten produk ingkang dipunremeni déning para wisatawan lan dados produk unggulan
Produk ingkang dados produk unggulan punika kados ta nenas arnis, barbados cherry, jambu air irung petruk, jambu air cengkih, nangkadak, cempeka lan pedakka
Tiga jinis buah ingkang mau ing pungkasan punika asiling persilangan antawisipun cempedak lan nangka
Raos lan aromanipun khas sanget, legi kados cempedak nanging wujudipun kados nangka
Kathah aktivitas wisata ingkang saged dipunlampahi ing Taman Wisata Mekarsari, wiwit saking wisata metik woh-wohan, wisata dolanan kanggé anak-anak, outbond dumugi wisata pendidikan
Kanggé ndhèrèk kagiyatan mau saged milih paket-paket ingkang sampun dipunsamektakaken déning pangelola taman wisata punika, kados ta paket tur nandur, budidaya tuwuhan, tur berkebon, paket pelajar, paket perusahaan, paket perkemahan, paket outbond, paket kultur jaringan tuwuhan, paket hiburan lan taksih kathah malih
Sedaya paket punika dipundamel kanthi ancas supados nggampilaken anggènipun para wisatawan milih aktivitas ing Taman Wisata Mekarsari .
Tohjaya Apanji Tohjaya inggih punika ratu Karajan Tumapel (utawi Krajan Singhasari) ingkang jumeneng nata antawis taun 1249 - 1250 miturut "Pararaton"
Nanging miturut "Kakawin Nagarakretagama" piyambakipun boten naté dados ratu ing kraton punika
Kisah Wonten ing Pararaton
Tohjaya inggih punika putranipun Ken Arok ingkang lair saking selir (Ken Umang)
Sabibaripun Ken Arok séda, anak tirinipun ingkang gadhah nama Anusapati dados ratu ing Tumapel
Tohjaya mangertosi bilih ingkang numpes bapanipun inggih punika Anusapati piyambak
Saéngga, piyambakipun nyusun rencana kanggé balas dendam
Ewadene anusapati nambahi panjaga kanggé nglindhungi piyambakipun, nanging Tohjaya migunakaken kelemahanipun
Sawijining dinten Tohjaya ngajak Anusapati ngadhu jago
Anusapati nurut tanpa cubriya amargi punika minangkan remenanipun
Nalika Anusapati tembe asik mirsani ayamipun, Tohjaya langsung numpes kanthi migunakaken Keris Mpu Gandring
Prastawa punika kadadéan nalika taun 1249
Tohjaya lajeng njabat dados ratu ing Tumapel
Amargi hasutan saking pembantunipun ingkang nama Pranaraja, piyambakipun gadhah kepinginan saperlu numpes keponakanipun, inggih punika Ranggawuni (putra Anusapati, saha Mahisa Cempaka (putra Mahisa Wonga Teleng) ingkang dipunanggep mbebayani tumrap kadudukanipun dados ratu
Ingkang dipundhawuhi inggiih punika Lembu Ampal
Nanging Lembu Ampal malah nyengkuyung kekalih pangeran ingkang badhé dipuntumpes
Piyambakipun malahan saged nyungsun panjurung saking angkatan perang Tumapel saperlu nyengkuyung Ranggawuni kaliyan Mahisa Cempaka
Saéngga kadadéan pemberontakan tumrap Tohjaya wonten ing pura Tumapel
Tohjaya katusuk tombak nanging saged lolos
Amargi punika, Tohjaya séda ing désa Katang Lumbang (sapunika Lumbang, Pasuruan)
Prastawa punika kadadéan taun 1250
Cariyos gesanging Tohjaya namung wonten ing Pararaton, nanging wonten ing naskah punika dipunserat atusan taun sesampunipun jaman Karajan Tumapel saéngga kabeneranipun taksih prelu dipuntliti
Nagarakretagama ingkang dipunserat nalika pertengahan jaman Majapahit (1365) déné boten nyebataken nama Tohjaya
Miturut Nagarakretagama, sasampuninpun Anusapati séda ingkang dados ratu salejengipun inggih punika Wisnuwardhana utawi Ranggawuni
Nama Tohjaya pinanggih wonten ing Prasasti Mula Malurung ingkang dipundamel nalika jaman Kertanegara, saking parentah bapakipun ingkang nama Maharaja Seminingrat (nama asli Wisnuwardhana versi prasasti) taun 1255
Prasasti punika sampun nedahaken blihi Tohjaya minangka tokoh sajarah ingkang saestu wonten (nyata), boten naming tokoh fiktif ciptaan Pararaton
Nanging wonten ing prasasti punika kaserat bilih Tohjaya sanès ratu Tumapel utawi Singhasari, nanging ratu Kadiri ingkang nggantosi rayinipun, ingkang nama Guningbhaya
Wontenipun Guningbhaya dados ratu sabibaripun ngantosi kakangipun ingkang nama Bhatara Parameswara
Tigang ratu Kadiri mau minangka pakdhe saking Seminingrat.
Kertanagara Sri Maharaja Kertanagara (séda taun 1292), inggih punika minangka raja pungkasan ingkang maréntah krajan Singhasari
Masa papréntahan Kertanagara kawéntar minangka masa kejayaanipun Singhasari, saha piyambakipun dipunsebut minangka panguwaos Jawa ingkang kapisan ingkang péngin manunggalaken wewengkon Nuswantara
Mantunipun Raden Wijaya, lajeng yasa kraton Majapahit antawis taun 1293 minangka panerus dinasti Singhasari
Kertanagara inggih puika putanipun Wisnuwardhana raja Singhasari taun 1248-1268
Ibunipun inggih punika Waning Hyun ingkang kagunang gelar Jayawardhani
Waning Hyun inggih punika putri saking Mahisa Wunga Teleng (putra Ken Arok pandhiri Singhasari)
Garwa Kertanagara inggih punika Sri Bajradewi
Saking palakrami punika gadhah putri-puti, ingkang dipunsandhinhaken antawisipun Raden Wijaya putra Lembu Tal, saha Ardharaja putra Jayakatwang
Nama sekawan putri Kertanagara ingkang dipunpalakrami déning Raden Wijaya miturut Nagarakretagama inggih punika Tribhuwaneswari, Narendraduhita, Jayendradewi, saha Gayatri
Babagan agama, Kertanagara nepangaken penyatuan agama Hindhu aliran Siwa kaliyan agama Buda aliran Tantrayana
Amargi punika wonten ing Pararaton Kertanagara asring dipunsebut Bhatara Siwa Buda
Miturut Nagarakretagama, Kertanagara sampun nguwaosi sadaya ajaran agama Hindhu saha Buda
Punika sebabipun Kertanagara dipuncariyosaken ugi wonten ing naskah-naskah kidung minangka tiyang ingkang bébas saking sadaya dosa
Déné, salah satunggaling ritual agamanipun inggih punika mabok-mabokan
Gelar keagamaan Kertanagara wonten ing Nagarakretagama inggih punika Sri Jnanabajreswara, déné wonten ing prasasti Tumpang piyambakipun gadhah gelar Sri Jnaneswarabajra
Kertanagara dipunwujudaken wonten ing sawijining patung Jina Mahakshobhya (Buda) ingkang sapunika dumunung ing Taman Apsari, Surabaya
Patung ingkang minangka simbol penyatuan Syiwa-Buda punika saderengipun wonten ing situs Kandang Gajak, Trowulan, ingkang nalika taun 1817 dipunpindahaken ing Surabaya déning Residen Baron A.M
Déning masarakat, patung mau dipunkenal kanthi nama Joko Dolog
Wonten ing Pararaton dipuncariyosaken, Kertanagara mecat para pejabat ingkang wantun nentang cita-cuitanipun
Antawisipun Mpu raganata dipunandhapaken saking kalungguhan rakryan patih dados ramadhyaksa
Penggantosipun ingkang nama Kebo Anengah saha Panji Angragani
Déné arya Wiraraja dipunpindhan saking kalungguhan rakryan demung dados bupati Sumenep
Miturut Pararaton saha Kidung Panji Wijayakrama perombakan susunan kabinèt mau ngundang raos boten remen saking Kalana Bhayangkara ingkang ngraman nalika taun 1270 (wonten ing Nagarakretagama piyambakipun dipunsebut kanthi nama Cayaraja)
Kajawi punika Nagarakretagama ugi nyebataken wontenipun pemberontakan Mahisa Rangkah taun 1280
Dipunsebutaken manawi Mahisa Rangkah inggih punika tokoh ingkang boten dipunsukani déning masarakat Singhasari.
Kekalih pemberontakan mau saged dipuntumpes
Nanging pambrontak ingkang paling mbebayani inggih punika Jayakatwang bupati Gelang-Gelang ingkang ngasoraken Kertanagara nalika taun 1292.
Wisnuwardhana Wisnuwardhana inggih punika raja Karajan Tumapel ingkang salajengipun kawéntar kanthi nama Krajan Singhasari
Piyambakipun jumeneng nata nalika taun 1248 - 1268 kanthi gelar Sri Jayawisnuwarddhana Sang Mapanji Seminingrat Sri Sakala Kalana Kulama Dhumardana Kamaleksana (miturut prasasti Maribong, 1248)
Miturut Pararaton, nama asli Wisnuwardhana inggih punika Ranggawuni putra Anusapati putra Tunggul Ametung
Nalika taun 1249 Anusapati séda déning kudéta culika ingkang dipuntindakaken rayi tirinipun, ingkang nama Tohjaya putra Ken Arok saking selir
Nalika taun 1250 Tohjaya dipunbujuk pembantunipun ingkang nama Pranaraja saperlu nyingkiraken kekalih ponakanipun,inggih punika Ranggawuni saha Mahisa Campaka, ingkang dipunanggep saged dados mungsuh
Tohjaya lajeng paring dhawuh dhumateng pasukanipun, ingkang nama Lembu Ampal saperlu nindakaken tugas punika
Lembu Ampal gagal anggénipun nindakaken tugas amargi kekalih pangéran punika dipunlindungi déning pegawé pura ingkang nama Panji Patipati
Amargi ajrih pikantuk paukuman saking Tohjaya, Lembu Ampal milih gabung kaliyan kelompok Ranggawuni
Lembu Ampal lajeng nindakaken adu domba wonten ing angkatan perang Singhasari saġngga cinipta kisruh
Amargi boten saged ndamekaken kekisruhan ksebut, Tohjaya gadhah niyat saperlu paring paukuman dhumateng para pemimpin pasuka
Mireng babagan punika,para perwira lajeng gabung kaliyan kelompok Ranggawuni, ugi amargi ajakanipun Lembu Ampal
Sabibaripun angsal panjurung saking para bala bala, Ranggawuni saha Mahisa Campaka mberontak tumrap panguwaosanipun Tohjaya
Tohjaya séda wonten ing désa Katang Lumbang
Sabibaripun pemberontakan mau, Ranggawuni minggah tahta kanthi gelar Wisnuwardhana, déné Mahisa Campaka dados Ratu Angabhaya kanthi gelar Narasinghamurti
Wontenipun Mahisa Campaka inggih punika putra Mahisa Wonga Teleng, utawi wayahipun Ken Arok
Papréntahan anatwising Wisnuwardhana saha Narasingamurti kagambaraken minangka kalih ula wonten ing satunggal léng, saha dipunmaksudaken saperlu nyiptakaken raos tentrem antawising kulawarga Tunggul Ametung saha kulawarga Ken Arok
Papréntahan Wisnuwardhana pungkasan ing taun 1272, satunggal taun sabibaring paresmian pelabuhan Canggu ing laladan Mojokerto sapunika
Nagarakretagama ingkang dipunserat taun 1365 ugi nyebataken bilih wontenipun papréntahan kekalih antawising Wisnuwardhana saa Narasingamurti ingkang dipunibarataken kados déné Wisnu kaliyan Indra
Nanging bèntenipun, Wisnuwardhana minggah tahat nggantosaken Anusapati taun 1248, sanès nggantosaken Tohjaya taun 1250
Nalika taun 1254 Wisnuwardhana ngremikaken Singhasari minangka kutha krajan Karajan Tumapel
Sadèrèngipun, nama kutha krajan karajan punika inggih Kutaraja
Kanthi lumampahing wekdal, nama Karajan Singhasari dados langkung misuwur tinimbang Karajan Tumapel
Nalika taun 1254 Wisnuwardhana ugi ngankat putranipun ingkang nama Kertanagara dados raja
Piyambakipun séda taun 1270
Amangkurat II Sri Susuhunan Amangkurat II inggih punika ingkang yasa saha minangka raja ingkang angka sepindhah wonten ing Kasunanan Kartasura minangka panerus saking Kesultanan Mataram, ingkang maréntah antawisipun taun 1677-1703
Piyambakipun minangka raja Jawa kapisan ingkang ngagem ageman dinas khas Éropah saéngga rakyat asring nyebat Sunan Amral, inggih punika manawi pangretosan Jawi nipun "Admiral"
Nama asli Amangkurat II inggih punika Raden Mas Rahmat, putra Amangkurat I raja Mataram ingkang mijil saking Ratu Kulon putri Pangeran Pekik saking Surabaya
Amangkurat II gadhah kathah garwa nanging namung satunggal ingkang mijilaken putra (lajeng dados Amangkurat III)
Konon, miturut Babad Tanah Jawi ibu Amangkurat III nguna-ngguna sadaya madunipun saéngga dados mandul
Mas Rahmat ageng ing Surabaya
Piyambakipun lajeng pindhah ing pura Plered minangka Adipati Anom
Nanging hubunganipun kaliyan rayinipun ingkang gadhah gelar Pangeran Singasari boten saé
Mireng kabar manawi kalungguhan Adipati Anom badhé dipunpindhahekn dhumateng Singasari
Nalika taun 1661 Mas Rahmat mberontak dipunsengkuyung déning para tokoh ingkang boten remen kaliyan pamarentaha Amangkurat I
Pemberontakan alit punika saged dipuntumpes
Para pendukung Mas Rahmat dipuntumpes sadaya
Nanging, Amangkurat I piyambak gagal nalika nyobi ngracuni Mas Rahmat taun 1663
Hubungan bapak lan putra punika tambah panas
Nalika taun 1668 Mas Rahmat remen kaliyan Rara Oyi, kenya Surabaya ingkang badhé dipundadosaken selir déning bapakipun
Pangeran Pekik nekad nyulik Rara Oyi saperlu dipunpalakramakaken kaliyan Mas Rahmat
Akibatipun, Amangkurat I murka lan numpes Pangeran Pekik sakulawarganipun
Mas Rahmat piyambak dipunampuni sabibaripun dipunpeksa numpes Rara Oyi
Mas Rahmat dipunampuni bapakipun nanging ugi dipunpecat saking kalungguhan Adipati Anom
Jabatan putra makutha Mataram lajeng dipunparingaken dhumateng putra ingkang sanès, inggih punika Pangeran Puger
Nalika taun 1670 Mas Rahmat nyuwun bantuan Panembahan Rama, sawijining guru spiritual saking kulawarga Kajoran
Panembahan Rama nepangaken tilas mantunipun, ingkang nama Trunajaya saking Madura minangka piranti pemberontakan Mas Rahmat
Nalika taun 1674 dhateng kaum pelarian saking Makasar ingkang dipuntampik Amangkurat I nalika nyuwun sepethak lemah ing Mataram
Mendel-mendel Mas Rahmat maringi lemah ing désa Demung, sakket Besuki
Lajeng kagabung wonten ing pemberontakan Trunajaya
Kekiyatan Trunajaya samsaya ageng lan angèl dipunawonaken.Mas Rahmat rumaos bingung lan milih wonten ing pihak bapakipun
Piyambakipun lajeng dados putra makutha, amargi Pangeran Puger piyambak asalipun saking kulawarga Kajoran (pendukung pambrontak).
Pungkasan, nalika tanggal 2 Juli 1677 Trunajaya nyerang pura Plered
Amangkurat I lan Mas Rahmat kabur ing arah kilèn, déné pura dipuntahan déning Pangeran Puger minangka bukti manawi boten sadaya kaum Kajoran njurung Trunajaya
Nanging Pangeran Puger piyambak kausir ing désa Kajenar
Masakan Lombardia Masakan Lombardia (cucina lombarda) inggih punika masakan ingkang asalipun saking "regione" Lombardia ing Italia lor
manawi dipuntepang dados pusat indhustri lan pérdagangan, kawasan punika ugi dipuntepang ngasilaken produk pertanian ingkang paling ageng ing Italia
Produk-produk pangan ingkang dipunkasilakén Lombardia antawisipun béras, pasta, lan produk-produk susu
sanèsipun punika, laladan punika ugi ngasilaken pintén-pintén produk peternakan kados ta domba lan babi
Lombardia gadhah tiga laladan ingkang kasil ombenan anggur, Valtellina, Bresciano lan Oltrepò Pavese, ingkang mroduksi 60 jinis anggur putih, abang lan sparkling wine ing pinten-pinten kategori kualitas: "denominazione ing origine controllata" (DOC), "denominazione ing origine controllata e garantita" (DOCG) lan "indicazione geografica tipica" (IGT)
Produk-produknya antawisipun "Franciacorta", "Valtellina superiore", "Valcalepio", "Oltrepò Pavese", lan "Garda classico".
Masakan Liguria Masakan Liguria (cucina Ligure) inggih punika masakan ingkang asalipun saking "regione" Liguria, Italia
kados ta kathah jénis masakan Italia sanès, tradisi kulinèr Liguria ginaakén bahan-bahan ingkang prasaja lan kualitas ingkang paling ségér
Masakan Liguria ginaakén bahan herba-herba wangi, sayur-sayuran, lenga zaitun, lan makanan laut
ing jaman biyèn règione punika sampun dipuntepang dados panggènan ingkang gadhah asil kue lan biskuit tradhisional
Liguria gadhah 20 jinis anggur ingkang dipunkategoriaken ing status kualitas DOC ("Denominazione ing origine controllata") lan DOCG ("Denominazione di Origine Controllata e Garantita")
Anggur kaliyan reputasi ingkang sepuh inggih punika "Rossese ing Dolceacqua" lan "Cinque Terre Sciacchetrà"
"Rossese ing Dolceacqua" yingkang angsal status DOC ing taun 1972 inggih punika anggur abang ingkang dipunproduksi saking daerah Dolceacqua
"Cinque Terre Sciacchetrà" inggih punika jinis anggur raosipun buah ingkang ideal kanggé aperitif utawa anggur dessert
"Cinque Terre Sciacchetrà" dipunkasilken ing kawasan Riomaggiore, Monterosso, Vernazza lan La Spezia.
Masakan Lazio Masakan Lazio (Cucina Laziale) inggih punika jénis masakan ingkang asalipun saking "regione" Lazio, Italia pérangan téngah
Masakan Lazio dipungayutakén kaliyan masakan khas Roma ingkang dipunmasak saking rèsèp sédèrhana namung kaliyan raos ingkang kiat
tiyang Lazio nyiptaakén tradisi kulinèr adédasar cita raos rakyat jélata kaliyan ginaakén bahan-bahan masakan ingkang sampun kacepakakén
anamung mékatén masakan Lazio dipunjangkepi kaliyan pinten-pinten jinis bahan ingkang aneka warni ingkang asalipun saking lahan pertanian punika ingkang subur
Produk-produk utami ing laladan ipunika antawisipun inggih punika pinten-pinten jinis pasta, iwak, keju pecorino, keju ricotta lan sayur-sayuran, mliginipun "artichoke"
Regione Lazio gadhah kebun anggur ing kawasan perbukitan Castelli Romani ingkang ngasilaken pinten-pinten jinis minuman anggur berkualitas kados ta, "Frascati", "Albano", "Velletri" lan "Castelgandolfo"
Sanèsipun wonten jinis-jinis anggur dipuntepang sanès ingkang asalipun saking kawasan Marino, Colli Albani, Colli Lanuvini, Viterbo lan Frosinone
Kota Montefascone, ing cerak tlaga Bolsena, punika pengasil saking anggur "Est! Est! Est!".
Swami Vivekananda Swami Vivekananda (basa Bengali: Shami Bibekanondo) (12 Januari, 1863 – 4 Juli, 1902), dilahéraké kanthi jeneng Narendranath Dutta (Nôrendronath Dotto), ya iku tokoh sajeroning sajarah Hindhu, India lan pamikir Timur (orientalis) kang ana ing Kulon
Dhèwèké ya iku seduluré Shri Bhupendranath Dutt, revolusioner ing India
Vivekananda wujud pribadi kang dikenal donya minangka pemimpin spiritual kang duwé pangribawa gedhé saka ajaran Vedanta lan Yoga
Dèwèké ya iku Swami Hindhu pertama kang teka ing Barat, kanggo ngenalkan Hindhu, Yoga lan Vedanta ing "World's Parliament of Religions", sahubungan karo dianakake "World's Fair" ing Chicago ing taun 1893
Ing kono jenenge wiwit terkenel, seantero Chicago, banjur ing sekabehane Amérika
dhèwèké ya iku pemimpin saka para siswa kang golèk ngèlmu ing Ramakrishna Paramahamsa lan uga pendiri saka Ramakrishna Mission Liya-liyané
Sorban kang dikenggo déning Vivekananda diyakini berkat anjuran saka Maharaja Khetri